બટલર ખુબ સારા ફોર્મમાં રમી રહ્યો હતો, ત્યારે 81મી ઓવરમાં ભારતીય ટીમે નવો બોલ લીધો. કેપ્ટન વિરાટે બોલિંગમાં ફેરફાર કરતા જસપ્રીત બુમરાહને બોલિંગ આપી. બુમરાહે નવા બોલથી પહેલા તો બટલર(106 રન)ને પોતાનો શિકાર બનાવ્યો અને ત્યાર બાદ જોની બેયરસ્ટો (0)ને પેવિલિયન મોકલી દીધો હતો. બટલર અને સ્ટોક્સ વચ્ચે 5મી વિકેટ માટે 169 રનની ભાગીદારી બની હતી. બુમરાહે પહેલી ઈનિંગમાં 2 વિકેટ અને બીજી ઈનિંગમાં પાંચ વિકેટ સાથે મેચમાં કુલ 7 વિકેટ લીધી હતી.